Majlis Perbandaran Kuala Selangor

Majlis Perbandaran Kuala Selangor (MPKS) merupakan Pihak Berkuasa Tempatan (PBT) yang mentadbir Daerah Kuala Selangor, Selangor Darul Ehsan. Sejarah Majlis Daerah Kuala Selangor ditubuhkan pada tahun 1978 melalui Pemberitahuan Undang-Undang Negeri Selangor 18/78. Ianya adalah gabungan dari lima majlis tempatan iaitu: Majlis Tempatan Kuala Selangor Majlis Tempatan Tanjong Karang Majlis Tempatan Batang Berjuntai (Bestari Jaya) Majlis Tempatan Ijok Majlis Tempatan Jeram Seterusnya, dalam tempoh 25 tahun selepas penubuhannya, MDKS telah melalui beberapa siri perluasan kawasannya bermula dengan pewartaan kawasan seperti yang ditunjukkan dalam pelan warta PW 459 yang diwartakan pada 6 Febuari 1978, diikuti PW 646 pada 15 November 1986, PW 981 pada 1 Disember 1994. Peluasan kawasannya yang terakhir melalui PW 1414 pada 25 Febuari 2006 yang meliputi seluruh kawasan Daerah Kuala Selangor. Setelah 43 tahun penubuhannya, MDKS telah diwartakan sebagai Majlis Perbandaran Kuala Selangor (MPKS) oleh kerajaan negeri berkuatkuasa 8 Julai 2021 manakala pengisytiharaan MPKS pula dilakukan pada 7 Ogos 2021, ia bersempena dengan tahun MDKS ditubuhkan iaitu pada tahun 78 yang mana nombor 7 itu mewakili (07) haribulan dan nombor 8 pula mewakili (08/Ogos) bulan. Kawasan pentadbiran MPKS ini meliputi pekan-pekan kecil seperti Pekan Kuala Selangor, Ijok, Jeram, Assam Jawa, Bukit Rotan, Seri Tiram Setia, Tanjong Karang, Sungai Janggut, Sungai Sembilang, Bestari Jaya, Kampung Kuantan, Sungai Buloh, Pasir Penambang. Turut terlibat ialah kawasan pembangunan baru seperti Puncak Alam, Saujana Utama dan Desa Coalfields. Kawalan dan perancangan pembangunan MPKS dilaksanakan mengikut undang-undang dan peraturan yang telah ditetapkan seperti Akta Kerajaan Tempatan 1976 (Akta 171), Akta Perancangan Bandar Dan Desa 1976 (Akta 172), Akta Jalan, Parit Dan Bangunan 1974 (Akta 133), Akta Bangunan Dan Harta Bersama (Penyenggaraan Dan Pengurusan) 2007 (Akta 663), Enakmen Hiburan Dan Tempat-Tempat Hiburan, Undang-Undang Kecil MPKS (20 UUK) serta berdasarkan keputusan Majlis Mesyuarat Kerajaan Negeri Selangor yang diputuskan dari semasa ke semasa. Majlis Perbandaran Kuala Selangor Dinaik Taraf Pada 7 Ogos 2021. Maklumat Asas Majlis Perbandaran Kuala Selangor Luas kawasan MPKS adalah 119,452.46 hektar. Unjuran penduduk (2.61% setahun) bagi kawasan pentadbiran daerah Kuala Selangor 2010 sehingga 2025 ialah 304,444 orang Pegangan harta berkadar sehingga Ogos 2016 ialah sebanyak 67,004 unit pegangan Visi, Misi, Moto & Objektif Visi Perbandaran Lestari Masyarakat Sejahtera Misi Menyediakan Persekitaran Perbandaran yang kondusif bagi pembangunan ekonomi hijau, pemeliharaan alam sekitar, warisan sejarah dan kehidupan berkualiti. Moto "Usaha Untuk Rakyat" Objektif Meningkatkan keupayaan dan kapasiti organisasi bagi meningkatkan kecekapan sistem penyampaian maklumat. Memperkukuh dan memantapkan pengurusan kewangan bagi memberikan perkhidmatan yang berkualiti kepada masyarakat. Memperkukuh pengurusan dan perkhidmatan perbandaran bagi kemakmuran dan kesejahteraan masyarakat. Memperkasa tadbir urus organisasi untuk meningkatkan kecemerlangan penyampaian perkhidmatan. Mempergiatkan pembangunan bandar dan desa serta memperkukuhkan sosio-ekonomi secara holistik dan mampan untuk kesejahteraan rakyat. Memperkasa dan mengoptimumkan pembangunan modal insan bagi melahirkan masyarakat yang cemerlang. Peranan Memastikan semua pembangunan atau kawalan pembangunan di kawasan MPKS dilakukan melalui Rancangan Struktur dan Rancangan Tempatan sediada. Mempertingkatkan kecekapan pengurusan hasil Majlis. Memantapkan pembangunan perkhidmatan perbandaran dari aspek pungutan sampah, pembersihan longkang, pemotongan rumput dan penyelenggaraan jalan. Mempromosikan produk-produk pelancongan setempat seperti eco-tourism, agro-tourism, sport-tourism dan edu-tourism. Menyedia dan menyelenggara infrastruktur dan kemudahan awam. Membuka peluang dan ruang dalam aktiviti ekonomi dan perniagaan. Melaksanakan program pembangunan belia dan kemasyarakatan. Mukim di bawah Majlis Perbandaran Kuala Selangor Kuala Selangor Pasangan Api-Api Tanjong Karang Hujung Permatang Hulu Tinggi Jeram Bestari Jaya Ijok Persempadanan MPKS berdasarkan Zon Tanjong Karang Ujong Permatang Kuala Selangor Bestari Jaya / Pasangan Ijok Puncak Alam Saujana Utama Jeram / Sungai Buloh Wakil Rakyat Ahli Parlimen Ahli Parlimen Tanjong Karang YB Tuan Zulkafperi Hanapi Ahli Parlimen Kuala Selangor YB Datuk Seri Dr. Dzulkefly Ahmad Ahli Parlimen Sungai Buloh YB Tuan Ramanan Ramakrishnan Ahli Dewan Negeri (ADN) ADN Sungai Burong YB Dr. Mohd Zamri Mohd Zainuldin ADN Permatang YB Puan Nurul Syazwani Noh ADN Bukit Melawati YB Tuan Noorazley Yahya ADN Ijok YB Tuan Jefri Mejan ADN Jeram YB Tuan Harrison Hassan ADN Paya Jaras YB Dr. Ab Halim Tamuri Rujukan Pautan luar Portal Rasmi Majlis Perbandaran Kuala Selangor